《刘希颜提举见过出示卞山居二诗次其韵 其一》
宋代·沈与求

偪仄风尘际，分携岁月赊。向来闻避地，胜处偶为家。

对客谈锋锐，忧时酒量加。中觞莫辞醉，回首又天涯。

作者简介：沈与求（1086—1137），宋代大臣。字必先，号龟溪，湖州德清（今属浙江）人。政和五年进士。历官明州通判、监察御史、殿中侍御史、吏部尚书兼权翰林学士兼侍读，荆湖南路安抚使、镇江知府兼两浙西路安抚使、吏部尚书、参知政事、明州知府、知枢密院事。著有《龟溪集》。